SL  ECB -PUBLIC  
 
MNENJE EVROPSKE CENTRALNE BANKE  
z dne  28. maja 2015  
o spremembah pravnega okvira, ki ureja Družbo za upravljanje terjatev bank  
(CON/2015/ 16) 
 
Uvod in pravna podlaga  
Evropska centralna banka (ECB) je dne 24. aprila 2015 prejela zahtevo Ministrstva Republike Slovenije 
za finance za mnenje o predlogu zakona o spremembah in dopolnitvah Zakona o ukrepih Republike 
Slovenije za krepitev stabilnosti bank (v  nadalj njem besedil u: predlog zakona).  
Pristojnost ECB, da poda mnenje, izhaja iz členov  127(4) in 282(5) Pogodbe o delovanju Evropske unije 
ter iz tretje in šeste alinee člena 2(1) Odločbe Sveta 98/415/ES1, saj se predlog zakona nanaša na Banko 
Slovenije in vsebuje pravila v zvezi s finančnimi institucijami, kolikor pomembno vplivajo na stabilnost 
finančnih institucij in trgov. V skladu s prvim stavkom člena 17.5 Poslovnika Evropske centralne banke je 
to mnenje sprejel Svet ECB.  
 
1.  Namen predloga zakona  
1.1 Zakon o ukrepih Republike Slovenije za krepitev stabilnosti bank2 (v nadaljnjem besedilu: ZUKSB) 
je začel veljati v decembru 2012 . Z namenom krepitve stabilnosti slovenskega finančnega sistema 
je predvidel ustanovitev Družbe za upravljanje terjatev bank (DUTB) v državni lasti in več drugih 
ukrepov  za krepitev stabilnosti , vključujoč:  (i) prenos oslabljenih sr edstev bank na DUTB; (ii) izdajo 
poroštev države za obveznosti DUTB ; in (iii) dokapi talizacijo bank s strani države.  Podrobna pravila 
za izvajanje ZUKSB so bila določena v podzakonskem predpisu, in sicer v Uredbi o izvajanju ukrepov za krepitev stabilnosti bank
3 (v nadaljnjem besedilu: uredba). Oba predpisa sta bila 
predmet posvetovanja z ECB4. 
1.2 Ukrepi za krepitev st abilnosti, določeni v ZUKSB, so se izvajali v nekaterih slovenskih bankah v 
težavah. Kot navaja obrazložitev k predlogu zakona, č eprav so bil a oslabljena sredstva odstranjena 
iz bilanc teh bank , banke pa so bile dokapitalizirane, to še ne zadošča za njihov o uspešno 
poslovanje, saj banke za  kreditiranj e potrebujejo tudi prestrukturirane gospodarske družbe z 
dobrimi poslovnimi načrti . Glede na to je pomembno, da se prestrukturiranje gospodarskih družb 
izvaja aktivno in celovito, DUTB pa ima v tem procesu pome mbno vlogo.  
                                                 
1  Odločba Sveta 98/415/ES z dne 29. junija 1998 o posvetovanju nacionalnih organov z Evropsko centralno banko 
glede osnutkov pravnih predpisov (UL L 189, 3.7.1998, str. 42).  
2  Uradni list RS , št. 105/ 12, 63/13 – ZS-K in 23/14 – ZDIJZ- C. 
3  Uradni list RS , št. 103/13. 
4  Glej mnenja  ECB CON/2012/71, CON/2013/21, CON/2013/67 in CON/2013/86. Vsa mnenja ECB so objavljena na 
spletni strani ECB na naslovu www.ecb.europa.eu.  
ECB -PUBLIC  
2 1.3 Da bi se še dodatno izboljšala učinkovitost delovanja DUTB  v tej vlogi , predlog zakona uvaja vrsto 
prilagoditev in sprememb ZUKSB, zlasti da bi se jasneje določil pravni okvir DUTB in njenega 
poslovanja. V  predlogu zakona so jasneje določe ni cilji ZUKSB, zlasti vloga DUTB v 
prestrukturiranju gospodarskih družb. Predlog zakona določa merila, po katerih DUTB lahko 
sodeluje pri prestrukturiranju gospodarskih družb, katerih družbenik  ali upnik je, in omogoča DUTB, 
da opravi kateri koli pravni posel, ki je potreben za uspešno prestrukturiranje takšnih gospodarskih družb, vključno z dajanjem posojil njenim  dolžnikom ali jamstev  za izpolnitev obveznosti njenih  
dolžnikov . Predlog zakona določa pogoje, po katerih lahko DUTB ustanavlja gospodarske družbe 
in kupuje nove deleže v gospodarskih družbah, vključno z namenskimi družbami, tudi za to, da se 
doseže bolj gospodarno ali specializirano upravljanje sredst ev DUTB  in razpolaganje z njimi . Poleg 
tega predlog zakona določa, da lahko DUTB od katere koli banke, v kateri je bil izveden ukrep za 
krepitev stabilnosti po ZUKSB , zahteva, da na DUTB, v zameno za denarno nadomestilo v višini 
tržne vrednosti prenesenih sredstev, prenese svoje terjatve do gospodarske družbe, do katere DUTB  že ima terjatve oziroma v kateri DUTB že ima delež , ali svoj delež v takšni gospodarski 
družbi . S predlogom zakona se tudi podaljšuje doba obstoja DUTB z leta 2017 na leto 2022, s 
ciljem maksimiranja dobička od javnih sredstev.  
1.4 Nekatere predlagane spremembe po predlogu zakona vključujejo zakonodajne določbe, ki so bile 
izvorno vključene v uredbo, ki je podzakonski predpis, v ZUKSB na zakonski ravni . Te predlagane 
spremembe se zlasti nanašajo na zadolževanje in upravljanje dolga D UTB, omejitve izplačevanj a 
dividend in zagotavljanje informacij o poslovanju DUTB Evropski centralni banki.  
1.5 V predlogu zakona je vključena tudi izrecna zahteva, da DUTB posluje pregledno, gospodarno, učninkovito in uspešno, ter nadaljnje določbe v ta namen. Poleg tega se zagotavlja neodvisnost 
DUTB pri upravljanju njenih sredstev, med drugim s pojasnitvijo, da nadzor ministrstva za finance 
obsega nadzor nad zakonitostjo poslovanja DUTB. S tem namenom lahko ministrstvo za finance izda pisne usmeritve, ki jih  mora DUTB upoštevati, morajo pa biti splošne in ne smejo predstavljati 
navodila za ravnanje v posameznem primeru. Predlog zakona tudi izrecno pojasnjuje, da so za 
vodenje poslov DUTB  odgovorni izvršni direktorji DUTB.  
1.6 Predlog zakona dodatno odpravlja odgovornost države za vse obveznosti DUTB. Ta sprememba ni 
v ničemer povezana s poroštvom  države za obveznice DUTB v okviru ukrepov za krepitev 
stabilnosti, ki ga določa ZUKSB,  niti na to poroštvo ne vpliva . 
1.7 Predlog zakona vsebuje tudi spremembe drugih določb ZUKSB. Med drugim odpravlja zahtevo, po 
kateri mora DUTB oblikovati »sklad« brez pravne osebnosti, k i se je izkazal a za odvečno, in 
dopušča vzpostavitev takšnega sklada kot možnost. V predlogu zakona so določene tudi nekatere 
izjeme, ko se za DUTB razni nacionalni predpisi  ne uporabljajo. Končno predlog zakona pojasnjuje 
posvetovalno vlogo Banke Slovenije pri sprejemanju pravil za izvajanje ZUKSB. V primerih, ko se 
Banka Slovenije zaprosi za mnenje v postopku priprave predpisov, s katerimi se izvaja ZUKSB,  
ministrstvo za finance obrazloži vsako odstopanje od mnenja Banke Slovenije.  
 
ECB -PUBLIC  
3 2. Splošne pripombe  
ECB priznava prizadevanje glede okrepit ve vloge DUTB za lažje izvajanj e prestrukturiranja 
gospodarskih družb. To bi moralo v končni fazi pripomoči k izboljšanju dostopa podjetniškega 
sektorja do posojil, olajšati dajanje posojil bančnega sektorja ter podpirati okrevanje in delovanje 
realnega gospodarstva. ECB je tudi seznanjena s prizadevanji za zagotovitev, da DUTB posluje 
pregledno, gospodarno, učinkovito in uspešno, da bi dosegla maksimalno vrednost prenesenih  
sredstev in posledično zmanjšala stroške , ki jih nosi  javnost , in ta prizadevanja tudi podpira. Kot je 
navedeno v preteklih mnenjih5, je izvajanje celovite in pregledne strategije upravljanja in 
odsvajanja sredstev , ob spoštovanj u mednarodno priznanih najboljših praks glede korporativnega 
upravljanja, vključno z neodvisnim upravljanjem DUTB, pomembno za doseganje ciljev, ki so bili 
določeni za DUTB.  
 
3. Posamezne pripombe  
3.1 Zagotavljanje informacij Evropski centralni bank in Banki Slovenije, protokol o ravnanju z denarjem 
v DUTB in primernost obveznic za posle Eurosistema  
3.1.1 ECB je v svojih preteklih mnenjih v zvezi s finančnim načrtom priporočila, da je treba določiti  
potrebno pravno ureditev , ki bi zagotovila, da se obveznosti iz naslova obveznic, za katere jamči 
država, in drugih finančnih instrumentov DUTB ali bančnih posojil bank, ki so prenesle sredstva, na 
pregleden način pravočasno odplačajo (v nadaljnjem besedi lu: protokol o ravnanju z denarjem)6. 
Slovenski organi so sledili temu priporočilu v uredbi in ECB ugotavlja, da je bilo več njenih 
pripomb7 odraženih v končnem besedilu uredbe. ECB nadalje ugotavlja, da je končno besedil o 
vsebovalo tudi novo določbo, po k ateri lahko DUTB deli informacije o svojem poslovanju z ECB.  
3.1.2  Predlog zakona vključuje nekatere določbe iz uredbe, ki tvorijo okvir za protokol o ravnanju z denarjem v DUTB  in omogočajo DUTB, da zagotovi informacije o svojem poslovanju Evropski 
centr alni banki in Banki Slovenije, z vidika njunih pristojnosti
8. Po razumevanju ECB je namen teh 
predlaganih sprememb, da povečajo pravno varnost, določbe o podrobnih elementih protokola o ravnanju z denarjem v uredbi pa ostaja jo vsebinsko nespremenjene.  
3.1.3  Po p redlog u zakona sta ureditev protokola o ravnanju z denarjem za DUTB in zagotavljanje 
informacij o poslovanju DUTB Evropski centralni banki in Banki Slovenije namenjena zagotovitvi, 
da se obveznice DUTB, za katere jamči država, uvrstijo kot primerno zavarovanje za posle 
denarne politike ECB
9. ECB ponovno poudarja, da je izključna pravica Eurosistema, da odloči, na 
podlagi informacij, ki so zanj relevantne , in v skladu s pravnim okvirom, določenim v členu 18.1 
Statuta Evropskega sistema centralnih bank in Evropske centralne banke, ali zadevni finančni  
instrumenti in bančna posojila izpolnjujejo merila, ki so določena v njegovem okviru za 
zavarovanje10. 
                                                 
5  Glej drugi pododstavek v odstavku 7 Mnenja CON/2013/21.  
6  Glej odstavek 6 Mnenja CON/2013/21 in odstavek 7 Mnenja CON/2013/67.  
7  Glej odstavke 4.1, 4.3 in  4.4 Mnenja  CON/2013/86.  
8  Glej sedmi odstavek 4. člena, deveti do petnajsti odstavek 10.a člena in tretji odstavek 12. člena ZUKSB, kot se 
spreminjajo s predlogom zakona . 
9  Glej obrazložitev in petnajsti odstavek 10.a člena ZUKSB, kot se spreminja s predlogom zakona.  
10  Glej odstavek 5.5 Mnenja CON/2012/71 in odstavek 5 Mnenja CON/2013/21.  
ECB -PUBLIC  
4 3.2 Prenos sredstev z bank po tržni vrednosti, odobravanje posojil in izdajanje garancij DUTB  
3.2.1  Po razumevanju ECB je namen možnosti po predlogu zakona, da DUTB  lahko zahteva prenos 
določenih sredstev z bank11, izboljšati zmožnost DUTB, da združi terjatve in lastniške udeležbe v 
določenih gospodarskih družbah12 znotraj DUTB, s čimer bi se okrepil položaj DUTB v razmerju do 
drugih upnikov in/ali imetnikov de ležev v teh gospodarskih družbah ter z izključnim namenom 
olajšati postopke prestrukturiranja v teh gospodarskih družbah. S tem v zvezi ECB ugotavlja, da 
DUTB ne bi smela zahtevati takšnih prenosov, če izvorni imetnik sredstev zaradi tega ne bi 
izpolnjeval bonitetnih zahtev, določenih v Uredbi (EU) št. 575/2013 Evropskega parlamenta in 
Sveta13 in Direktivi 2013 /36/EU Evropskega parlamenta in Sveta14. Glede na to ECB priporoča 
izvedbo določbe, ki zahteva posvetovanje s pristojnim nadzornim organom, preden se poda 
zahteva za prenos sredstev. ECB nadalje ugotavlja, da mora biti vsak prenos sredstev na DUTB 
skladen s  pravili EU o državnih pomočeh in upoštevnimi standardi vrednotenja pri določitvi tržne 
cene sredstva. S tem v zvezi je pomembno, da tržno ceno določi neodvisen cenilec v skladu z 
Mednarodnimi standardi vrednotenja.  
3.2.2  Po predlogu zakona lahko DUTB odobrava posojila in izdaja garancije dolžnikom, pri katerih 
prestrukturiranju sodeluje15. S tem v zvezi ECB ugotavlja, da za DUTB ne velja  bonitetna  
zakonodaj a niti ni predmet  bonitetnega nadzora, prav tako pa ni namenjena opravljanju dejavnosti, 
zaradi kater ih bi potrebovala dovoljenje za opravljanje bančnih storitev v Sloveniji ali v tujini16. Ne 
glede na to pa je DUTB lahko izpostavljena znatnim kreditnim tveganjem, saj zahteva sredstva, 
odobrava posojila in izdaja garancije, zato ECB priporoča, da se v predlogu zakona določijo 
varovala, ki bi preprečila, da bi DUTB utrp ela izgubo zaradi neprimernega upravljanja navedenega 
kreditnega tveganja. V tem smislu ECB pričakuje, da bo DUTB odobravala posojila in izdajala 
garancije svoji m dolžnikom le na podlagi trdnih ekonomskih meril in stroge ocene kreditne 
sposobnosti posojilojemalcev, ob izogibanju kakršnim koli motnjam na trgu.  
 
To mnenje bo objavljeno na spletni strani ECB.  
  
V Frankfurtu na Majni,  28. maja 2015  
 
[podpis]  
 
Predsednik ECB 
Mario DRAGHI  
                                                 
11  Glej drugi odstavek 11. člena ZUKSB, kot se spreminja s predlogom zakona.  
12  Tj. v tistih gospodarskih družbah, v katerih DUTB že ima deleže ali do katerih DUTB že ima terjatve, ki jih je 
pridobila, ko je bil prenos na DUTB opravljen kot ukrep za krepitev stabilnosti po ZUKSB.  
13  Uredba  (EU) 575/2013 Evropskega parlamenta in Sveta z dne  26. junija 2013 o bonitetnih zahtevah za kreditne 
institucije in investicijska podjetja ter o spremembi Uredbe (EU) št. 648/2012 ( UL L 176, 27.6.2013, str . 1). 
14  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih 
institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in 
razveljavitvi direktiv 2006/48/ES in 2006/49/ES (UL L 176, 27.6. 2013, str. 338).  
15  Glej peti odstavek 10 .a člena ZUKSB, kot se spreminja s predlogom zakona, in pripadajočo obrazložitev.  
16  Glej deveti odstavek 11. člena ZUKSB, kot je preštevilčen s predlogom zakona.